cyanic-selkie/wikianc huggingface dataset:
చౌడేపల్లె మండలం
చౌడేపల్లె మండలం, ఆంధ్రప్రదేశ్ రాష్ట్రంలోని చిత్తూరు జిల్లాకు చెందిన మండలం.ఇది పుంగనూరు శాసనసభ నియోజక వర్గంలో ఉంది. పుణ్య క్షేత్రమైన తిరుపతి నుంచి ఈ మండలానికి బస్సు సౌకర్యం ఉంది.బస్సు మార్గంలో చౌడేపల్లె నుంచి మదనపల్లె 16 కి.మీ దూరం ఉంది.
మండల గణాంకాలు
2001 భారత జనాభా గణాంకాలు ప్రకారం మండలం లోని జనాభా - మొత్తం 40,410 -అందులో పురుషులు 20,266 మందికాగా - స్త్రీలు 20,144 మంది ఉన్నారు. అక్షరాస్యత రేటు మొత్తం 60.43% - పురుషులు అక్షరాస్యత రేటు 73.65% - స్త్రీలు అక్షరాస్యత రేటు 47.17%.
సమీప మండలాలు
సోమల, పుంగనూరు పెద్దపంజాని, నిమ్మనపల్లె., మండలాలు.
రవాణా సౌకర్యం
ఇక్కడికి దగ్గరగా వున్న టౌన్ పుంగనూరు 16 కి.మీ. దూరంలో ఉంది. సోమల బస్ స్టేషను, పుంగనూరు బస్ స్టేషనులు ఇక్కడికి సమీపంలో ఉన్నాయి. ఇక్కడి నుండి ఇతర ప్రాంతాలకు ఆంధ్రప్రదేశ్ రోడ్డు రవాణా సంస్థ వారి బస్సులు ఎక్కువుగా తిరుగుతాయి. ఇక్కడికి పది కి.లోమీటర్ల లోపు రైలు వసతి లేదు. ప్రముఖ రైల్వే స్టేషను కాట్పాడి ఇక్కడికి 78 కి.మీ దూరంలో ఉంది.
పాఠశాలలు
ఇక్కడ ఒల జిల్లాపరిషత్ పాఠశాల, ఒక మండలపరిషత్ ఉర్దూ పాఠశాలలు ఉన్నాయి.
ఉపగ్రామాలు
పొదలపల్లె, నగిరిమిట్టపల్లె, చిన్నయెల్లకుంట్ల, కిన్నకొండమర్రి, చిట్టిరెడ్డిపల్లె, గోసులకూరపల్లె.
వెలుపలి లంకెలు
వర్గం:వికీ గ్రామ వ్యాసాల ప్రాజెక్టు
చింత
చింత (ఆంగ్లం: Tamarind) ఒక వృక్షం. దీన్ని 'భారతదేశపు ఖర్జూరం' అంటారు. ఇది ఫాబేసి కుటుంబంలో సిసాల్పినాయిడే ఉపకుటుంబానికి చెందినది. దీని శాస్త్రీయ నామం టామరిండస్ ఇండికా.
చింత చెట్టు ఉత్పత్తి చేసే కాయలు, పండ్లు తినటానికి ఉపయోగ పడతాయి .ప్రపంచవ్యాప్తంగా వంటకాల్లో విరివిగా ఉపయోగిస్తారు, ఇది క్రిందకు వేలాడుతూ ఉండే మాదిరి పండు. వీటిని సాంప్రదాయ ఔషధాలు, మెటల్ పోలిష్ మొదలైన వాటిలో ఉపయోగిస్తారు. చెక్క వడ్రంగి వంటి పనులలోలో ఉపయోగించవచ్చు.ఈ చింత చెట్టు ఉపయోగాల వలన, ప్రపంచవ్యాప్తంగా ఉష్ణమండల, ఉపఉష్ణమండల మండలాల్లో కూడా ఈ పంటను సాగు చేస్తున్నారు.
భాషా విశేషాలు
తెలుగు భాషలో చింత పదానికి వివిధ పద ప్రయోగాలున్నాయి. పెంకుతోనున్న చింతపండును చింతగుల్ల అంటారు. కాయని చింతకాయ అని పండును చింతపండు అని అంటారు. పులిచింత ఒక ఆయుర్వేద మందుగా, ఆవకాయగా వాడు చిన్న మొక్క Oxalis corniculata. Heyne. సీమ చింత చెట్టు, ఎర్రచింత, కారువేగి or చిందుగ అనగా Albizzia odoratissma. ఒక రకమైన చింతచెట్టు. చింతనాగు ఒక విషసర్పం Coluber naga, దీని శరీరం మీద చింతపువ్వు మాదిరి గుర్తులుంటాయి.
వర్ణ
చింతచెట్టు ఇంచుమించు 20 మీటర్ల ఎత్తు పెరుగుతుంది. ఇవి వేసవికాలంలో కూడా దట్టంగా ఉండి చల్లని నీడనిస్తాయి. చింతాకులలో 10-40 చిన్న పత్రకాలుంటాయి. చింతపండు గుజురు మధ్యలో గట్టి చింతపిక్కలు ఉంటాయి.
ఉపయోగాలు
250px|thumb|right|హైదరాబాదు ఉస్మానియా ఆస్పత్రి ఆవరణములో వున్న ఒక చింత చెట్టు. దానికున్న ఒక బోర్డులో వున్న విషయం: 'ఈచెట్టు 1908 వ సంవత్సరంలో వచ్చిన వరదలలో సుమారు 150 మంది ప్రాణాలను కాపాడింది ' దక్షిణ భారతదేశీయుల ఆహారంలో ఇది ముఖ్యమైన భాగం. రసం, సాంబారు, రకరకాల పులుసులు, పచ్చడిలో చింతపండు రసం పుల్లని రుచినిస్తుంది.
దక్షిణ భారతదేశీయుల ఆహారంలో ఇది ముఖ్యమైన భాగం. రసం, సాంబారు, రకరకాల పులుసులు, పచ్చడిలో చింతపండు రసం పుల్లని రుచినిస్తుంది. చింతకాయలు లేతగా ఉన్నప్పుడు వాటి రసంతో చారు చేస్తారు.లేత చింతకాయలతో చట్నీ చేస్తారు. వాటి గుజ్జును పప్పులో కలుపుతారు, అయితే, లేత చింతకాయలను అధికంగా వాడకూడదు. ఎందుకంటే వీటిని ఎక్కువగా తింటే జలుబు చేస్తుంది. చింతకాయలు ముదిరి గింజ ఏర్పడినప్పుడు వాటితో నిలవ పచ్చడిని తయారుచేస్తారు. ఇవి ప్రత్యేకంగా సీజన్‌లో మాత్రమే లభిస్తాయి. చింతకాయలతో, మిరపపళ్ళను కలిపి నిలవ పచ్చడిని తయారుచేస్తారు కొంతమంది. ముదిరిన చింత కాయకు వేడిచేసే గుణముంది. అది త్వరగా జీర్ణంకాదు. అతిగా తింటే కడుపులో మంట ఏర్పడుతుంది. పండితే సులువుగా జీర్ణమవుతుంది. చింతగుల్లనుంచి వచ్చిన చింతపండును వాడని వారుండరు. చింతపండును ఎండలో కొంత సమయం ఉంచి ఆ తర్వాత వాడటం ఆరోగ్యకరం. ఇందులో ఉండే పుల్లలు, గింజలు తీసి భద్రపరిస్తే పురుగు పట్టదు. చింతపండు తేలికగా అరుగుతుంది. ఆహార పదార్థాలకు రుచిని కలిగిస్తుంది. అమిత దాహాన్ని అరికడుతుంది. కొత్త చింతపండు కంటే పాత చింతపండును వాడటమే ఆరోగ్యకరం. లేత చింత ఆకులను చింతచిగురు అంటారు. దీన్ని ఆకుకూరగా వాడుతారు. చింతచిగురును నీడలో ఎండబెట్టి చింత చిగురు పొడిని తయారు చేస్తారు. ఈ పొడిని అన్నింటిలో కలిపి తింటే ఎంతో రుచిగా ఉంటుంది. రక్తహీనతను తొలగించి, రక్తం పట్టేలా చేస్తుంది. చింతచిగురు రసంలో పటిక బెల్లం కలిపి తాగితే, కామెర్ల వ్యాధికి నివారణ కలుగుతుంది. వాతాన్ని హరిస్తుంది. మూలవ్యాధులకు ఉపశమనాన్ని కలిగిస్తుంది. చింతచిగురు ఉడికించి కీళ్లవాపులకు రాసినట్లయితే వాపు, నొప్పి తగ్గిపోతాయి. చింతపువ్వులను ఆహారంగా కూడా ఉపయోగిస్తారు. వీటితో పప్పు, చట్నీ చేస్తారు. కందిపప్పుతో కలిపి పొడి కూరను చేస్తారు.
వైద్యపరంగా ఉపయోగాలు :
ఇక ఈ చింతచెట్టునుంచి లభ్యమయ్యే అతి ముఖ్య పదార్థం చింతకాయలు, చింతపండు. వీటిని పచ్చళ్ళలో వంటకాలలో విరివిగా నిత్యం వినియోగిస్తూవుంటారు. గింజలు, ఉట్టి తీసిన 100 గ్రాముల చింతపండు 283 కేలరీల శక్తిని ప్రసాదిస్తుంది. సిట్రిక యాసిడ్‌ గుణాలు కలిగున్న చింతపండు ఆయుర్వేద పరంగా, పులితేనుపులు అరికట్టడానికి,
కడుపు ఉబ్బరానికి, జ్వరం, వికారం మొదలైన రోగాలకి మందులా వాడతారు. ఆకలి మందగించినవారు ఉదయాన్నే 4-5 చెంచాల చింతపండు రసాన్ని సేవిస్తే మంచి ఆకలి పుడుతుంది. శరీరంలోని వాపులకి, నొప్పు లకి చింతపండు రసంలో ఉపð కలిపి మసాజ్‌ చేస్తే మంచి ఉపశమనం ఉంటుంది. అలాగే కంకు దెబ్బల వల్ల వచ్చిన వాపులకీ, బెణుకులకి చిక్కటి చింతపండు రసం తీసి దానిని ఉడికించి గోరు వెచ్చగా ఉన్నపðడే ఆ వాపులపై పూస్తే వెంటనే తగ్గుతాయి. భోజనానంతరం రసం (చారు) పోసుకోడంలో ఉన్న మర్మం ఏమిటంటే, ఇది జీర్ణశక్తిని పెంచి తిన్నది తేలికగా జీర్ణం అవుతుంది. అజీర్ణరోగాలకి, జీర్ణశక్తిని పెంచ డానికి చింతపండు దివౌషధంగా ఉపయోగ పడుతుంది. నిత్యం ఈ ఇబ్బందులు ఎదు ర్కొనేవారు. గ్లాసుడు పాలలో కాచి చల్లార్చిన చింతపండు రసం 4-5 చుక్కలు వేస్తే పాలు విరిగిపోయి, పైన నీళ్ళు తేలతాయి. ఆనీటిని గనుక రోజుకు మూడు పూటలా తాగుతూవుంటే ఈ రోగాలనుంచి విముక్తి కలుగుతుందని ఆయుర్వేద శాస్త్రం చెప్తోంది. చింతచిగురు రసంలో పటిక బెల్లం కలిపి తాగితే, కామెర్ల వ్యాధికి నివారణ కలుగుతుంది. వాతాన్ని హరిస్తుంది. మూలవ్యాధులకు ఉపశమనాన్ని కలిగిస్తుంది. చింతచిగురు ఉడికించి కీళ్లవాపులకు రాసినట్లయితే వాపు, నొప్పి తగ్గిపోతాయి. పరకృతిదక్షిణ భారతదేశంలో ప్రజలు ఎక్కువగా చారు, సాంబారు మొదలైనవి ప్రతిరోజూ వాడుతూవుంటారు కాబట్టి మూత్రకోశ వ్యాధులు, మూత్రకోశంలో రాళ్ళు, మొదలైన వ్యాధులు తక్కుగా వుంటాయి. గుండె జబ్బులకు కూడా ఇది మంచి ఉపశమనాన్ని ఇస్తుంది. ఇక చింతగింజలు కూడా ఆరోగ్య విషయంలో ఆయుర్వేదపరంగా ఎంతో విలువైనవి. చింతగింజలు పొడిచేసి ప్రతిరోజు చెంచాడుపోడి నీటిలో కలిపి సేవిస్తూవుంటే ఆమశంక, జిగట విరేచనాలు తగ్గుతాయి. అలాగే తినే పదార్థంగా అనుపానంగా చింతగింజల పొడిని సేవిస్తూవుంటే రక్తశ్రావం తగ్గుతుంది. చింతపిక్కల పొడిలో పంచదార కలిపి వారం రోజులపాటు తీసుకుంటే, వీర్యస్ఖలనాన్ని నివారిస్తుంది. వీర్యాభివృద్ధిచేస్తుంది. చింతచిగురులో విటమిన్‌ ఎ. సి. ఐరన్‌ పుష్కలంగా ఉన్నాయి. చింతచిగురుని వంటకాల్లో కూడా వాడడం మనందరికీ తెలిసిన విషయమే. ఇక చింత కర్ర బొగ్గుగా కాల్చి, ఆ బోగ్గుల పొడిలో ఉపð, పిప్పర్‌మెంట్‌ పువ్వు కలిపి పళ్ళపొడి తయారు చేస్తారు. చింత బొగ్గులపొడిలో నువ్వుల నూనె కలిపి కాలిన చోట రాస్తే కాలిన గాయాలు మానిపోతాయి. అన్నకోశవ్యాదితో బాధపడేవారు లవంగాలు, దాల్చినచెక్క నూరి 10 మి్ప్పలీటర్ల చింతపండు రసంలో కలిపి ప్రతి 4 గంట్ల కొకసారి పుచ్చుకుంటూవుంటే, మంచిగుణం కనబడుతుంది. 120 మిల్లీలీటర్ల చింతపండు రసంలో ఆరు గ్రాముల పంచదార కలిపి సేవిస్తూవుంటే తలతిరగడం తగ్గుతుంది.చింతగింజల పొడి డయేరియాను నివారిస్తుంది. డిసెంటీకి చక్కని ఔషధంగా పనిచేస్తుంది. చింతచెట్టు వేరు గుండె ఆనారోగ్యాలను నివారిస్తుంది. ఈ చెట్టు బెరడు టానిక్‌లా ఉపయోగిస్తుంది. చింతగుల్ల నుంచి చింతపండులో విటమిన్‌ బి, కాల్షియం అధికంగా ఉంటాయి. ఈ విధంగా ఆసియా ఖండంలోని అనేక దేశాలతో పాటు ఆఫ్రికా మొదలైన దేశాలలో కూడా చింత వనరులు ఎంతో వినియోగంలో ఉన్నాయి. చింతలో ఉన్న వెరైటీల్లో తీపి చింత అని ఒకటుంది. ఆ పండు గుజ్జుతో శీతలపానీయాలు తయారు చేసుకుని సేవిస్తూవుంటారు. పులుపు చింతతో ఊర గాయలు తయారుచేసి దేశవిదేశాలలో విక్రయించడంతో దీనికి ప్రపంచ మార్కెట్‌లో ఎంతో స్థానాన్ని పొందింది. వైద్య పరంగా కూడా దీనికి ఉన్న ప్రాముఖ్యత వల్ల ఆయుర్వేదం, హౌమియోపతి, మొదలైన వైద్యవిధానాల్లో ప్రముఖస్థానాన్ని ఆక్రమించిం దంటే ఆశ్చర్యం ఏమీ లేదు.
చింతాకు చిగురు
right|250px|thumb|చింత చిగురు, కొత్త పేట రైతు బజారులో తీసిన చిత్రం దీనినే చింత చిగురు అంటారు. అన్ని చెట్లు ఆకు రాల్చే కాలంలో దాని ఆకులన్ని రాలి పోతాయి. అదే విధంగా చింత చెట్టు ఆకులు కూడా రాలి పోతాయి. దాని తర్వాత వాటి స్థానంలో లేత చిగురులు వస్తాయి. ఈ చిగురులను సేకరించి కూరలలో వేసు కుంటారు. చింత చిగురు తోనే కొన్ని వంటకాలు చేసుకుంటారు. ఇది రుచికి పుల్లగా వుంటుంది. చింత చిగురు వేసిన కూరల్లో చింత పండు వేయరు.
మూలాలు
వర్గం:చెట్లు వర్గం:ఫాబేసి
గుర్రపు బాదము కుటుంబము
గుర్రపు బాదము కుటుంబము వృక్షశాస్త్రములోని ఒక కుటుంబము. ఈ కుటుంబము ఉష్ణ ప్రదేశములలో గలదు. దీనిలో చిన్న మొక్కలౌ మొదలు పెద్ద చెట్ల వరకు నున్నవి.
ఈ కుటుంబపు ప్రతి మొక్క యొక్కలేత కొమ్మమీదను లేత యాకుల మీదను దట్టముగా గోధుమ వర్ణముగల రోమములు గలవు. ఈ రోమములు ఆముదపాకుల మీద నున్న తెల్లిని పొడివలె లేత యాకులను ఎండకు వాడి పోకుండ గాపాడును. వీనిలో ఆకులు అభిముఖ చేరిక, లఘు పత్రములు లేదా, తాళ పత్ర వైఖరినున్న మిశ్రమ పత్రములు. కణువు పుచ్చములు గలవు. వువ్వులు చిన్నవి. ఆకర్షణ పత్రములు కొన్నిటియందు లేవు. కింజల్కలములన్నియు గలిసియుండును. పుప్పొడి తిత్తులు రెండు గదులు. అండ కోశము 5 గదులు. ఒక్కొక్కప్పుడు కాయలోని గదులు విడిగా నుండును.
ముఖ్యమైన మొక్కలు
వర్గం:వృక్ష కుటుంబాలు
ఇన్శాట్-3A ఉపగ్రహం
ఉపగ్రహ ప్రయోగం
ఇన్శాట్-3A ఉపగ్రహాన్ని అంతరిక్షములో ప్రవేశపెట్టిన గుత్తేదారు ఏరియన్ స్పేస్ (Arianespace ) సంస్థ వాళ్ళు.తాము నిర్మించిన ఏరియన్-5G (V160) (Ariane 5GV160) అనే ఉపగ్రహ వాహక నౌకద్వారా ఫ్రెంచి గయానా లోని కౌరౌ (Kourou ELA-3) రాకెట్ ప్రయోగవేదిక నుండి 9వ తేదీ, ఏప్రిల్ నెల 2003న,22;52 (UTC) గంటలకు అంతరిక్షములోకి పంపారు .ఉపగ్రహ వాహకనౌక ప్రయోగ వేదికనుంది బయలు దేరిన 30 నిమిషాల తరువాత భూసమస్థితి బదిలీకక్ష్యలో (GTO, ఉపగ్రహాన్ని భూ మధ్య రేఖకు 1.99 డిగ్రీల ఏటవాలుగా, త్రిఅక్ష స్థిరీకరణ స్థితిలో,859 కిలోమీటర్ల పెరిజీ (భూమికి కనిష్ఠదూరం), 36,055 కిలోమోటర్ల అపోజీ (భూమికి గరిష్ఠ దూరం) దూరంలో, ప్రదక్షిణలుచేసేలా కక్ష్యలో ఉంచారు.ఈ ఉపగ్రహంతో పాటు అదేసమయంలో PanAmSat వాళ్ళ గాలక్షి-XIIఅనే ఉపగ్రహం కూడా ఏరియన్-5G (V160) (Ariane 5GV160) ద్వారా కక్ష్యలో ప్రవేశపెట్టబడింది. ఈ ఉపగ్రహ పనితీరును పర్యవేక్షించు ప్రధాననియంత్రణ సౌకర్యకేంద్రం (Master Control Facility (MCF, కర్నాటక రాష్ట్రంలోని హాసన్లో ఉంది. మూమెంటమ్ అండ్ రియక్షన్ వీల్స్, సోలార్ ఫ్లాప్స్, మాగ్నెటిక్ టార్కర్స్, ఎనిమిది 10N, ఎనిమిది 22N రియాక్షన్ కంట్రోల్ థ్రస్టరులను ఉపయోగించి ఉపగ్రహం యొక్క త్రి అక్షనిర్మాణాన్ని (3 – axis body) స్థిరీకరించారు. ఉపగ్రహాన్ని కక్ష్యలో పునఃస్థిరికరణకై అవసరానికి ఉపయోగించుటకు ఉన్న చోదక వ్యవస్థలో 440 N ద్రవఅపోజీ మోటరు MON-3 (నైట్రోజన్ యొక్క మిశ్రమఆక్సైడులు), మొనోమిథైల్ హైడ్రాజీన్ ఉన్నాయి.
మూలాలు/ఆధారాలు
వర్గం:కృత్రిమ ఉపగ్రహాలు వర్గం:ఇస్రో తయారుచేసిన ఉపగ్రహాలు వర్గం:విదేశాలనుండి ప్రయోగించిన భారతదేశ ఉపగ్రహాలు వర్గం:ఇన్శాట్‌ శ్రేణి ఉపగ్రహాలు
ఉలగలంద పెరుమాళ్ ఆలయం (కాంచీపురం)
ఉలగలంద పెరుమాళ్ ఆలయం (కాంచీపురం) భారతదేశం లోని ప్రసిద్ధ వైష్ణవ దివ్యక్షేత్రం.ఈ దేవాలయం తమిళనాడులోని కాంచీపురంలో ఉంది. ద్రావిడ నిర్మాణ శైలిలో నిర్మించబడిన ఈ ఆలయం 6వ శతాబ్దం నుండి 9వ శతాబ్దాల వరకు ఆళ్వార్ సాధువుల ప్రారంభ మధ్యయుగ తమిళ శాసనమైన నాళాయిర దివ్య ప్రబంధంలో కీర్తించబడింది. ఉలగలంత పెరుమాళ్‌గా పూజించబడే విష్ణువు, అతని భార్య లక్ష్మి అమృతవల్లిగా పూజించబడిన 108 దివ్య దేశాల్లో ఇది ఒకటి. మధ్యయుగ చోళులు, విజయనగర రాజులు, మదురై నాయకుల నుండి వచ్చిన విరాళాలతో ఈ ఆలయం పల్లవులచే నిర్మించబడిందని నమ్ముతారు. ఈ ఆలయం కామాక్షి అమ్మన్ ఆలయానికి సమీపంలో ఉంది. ఆలయ సముదాయంలో వాస్తవానికి నాలుగు దివ్య దేశాలు ఉన్నాయి, అవి తిరురకం, తిరుక్కరవణం, తిరుక్కరకం, తిరునీరకం. వీటిలో మొదటిది ప్రధాన ఆలయ గర్భగుడిలో ఉంది. వామనుడు విష్ణువు పది అవతారాలలో ఒకడు, అసుర రాజు మహాబలి అహంకారాన్ని అణిచివేసేందుకు ఇక్కడ వెలిసాడు. ఉలగలంత పెరుమాళ్‌గా, అతను మహాబలి రాజు, ఆళ్వార్ల ముందు కనిపించాడని నమ్ముతారు.
ఆలయంలో ఆరు రోజువారీ ఆచారాలు, 12 వార్షిక ఉత్సవాలు జరుగుతాయి. వీటిలో తమిళ నెల చిత్తిరై (మార్చి-ఏప్రిల్)లో జరుపుకునే రథోత్సవం అత్యంత ప్రముఖమైంది.ఈ ఆలయం తమిళనాడు ప్రభుత్వ హిందూ మత, దేవాదాయ బోర్డుచే నిర్వహించబడుతుంది,
పురాణ కథనం
భాగవత పురాణం, విష్ణువు స్వర్గపై ఇంద్రుని అధికారాన్ని పునరుద్ధరించడానికి వామన అవతారం వలె అవతరించినట్లు వివరిస్తుంది.బలి ప్రహ్లాదుని మనవడు. మహాబలి మహాబలి ఉదార స్వభావి, తీవ్రమైన తపస్సులో నిమగ్నమై, ప్రపంచ ప్రశంసలను పొందుతాడు. తన సభికులు, ఇతరుల ప్రశంసలతో, అతను తనను తాను ప్రపంచంలోనే అత్యంత శక్తివంతమైన వ్యక్తిగా భావిస్తాడు. వామనుడు పొట్టి బ్రాహ్మణుడి వేషంలో కొయ్య గొడుగు పట్టుకుని మూడుడుగులు భూమి కావాలని రాజు వద్దకు వెళ్లాడు. మహాబలి తన గురువైన శుక్రాచార్య హెచ్చరికను లెక్కచేయడు. వామనుడు అప్పుడు తన గుర్తింపును వెల్లడించి, మూడు లోకాలపైకి దూసుకెళ్లడానికి భారీగా విస్తరిస్తాడు. అతను మొదటి అడుగుతో స్వర్గం నుండి భూమికి, రెండవదానితో భూమి నుండి పాతాళానికి చేరుకున్నాడు. అన్ని ఆధిపత్యాలతో నలుదిక్కులను అవరిస్తాడు. మహాబలి రాజు, తన వాగ్దానాన్ని నెరవేర్చలేక, మూడవ అడుగు కోసం తన తలని సమర్పిస్తాడు. వామనుడు అణకువగా ఉన్న చక్రవర్తిపై తన పాదాన్ని ఉంచి, అతన్ని పాతాళానికి బహిష్కరించాడు. వామనుడు భూలోకంలోకి అడుగు పెట్టలేదని, బదులుగా మహాబలికి దాని పాలనను ఇచ్చాడని కొన్ని గ్రంథాలు కూడా నివేదిస్తాయి. అతని దిగ్గజ రూపంలో, వామనుడును త్రివిక్రముడు అని పిలుస్తారు. ఈ పురాణం కేరళలోని త్రిక్కకర వామనమూర్తి ఆలయంతో పాటు ఈ ఆలయం, తిరుకోయిలూర్ ఉలగలంద పెరుమాళ్ ఆలయంతో సంబంధం కలిగి ఉంది.
చరిత్ర
చరిత్రకారుడు నాగస్వామి ప్రకారం, శాసనాలు, ఆలయం ఉన్న ప్రదేశం ఆధారంగా, ఈ ఆలయాన్ని రాజేంద్ర చోళ I (సా.శ.1012–1044) అభివృద్ధి చేసినట్లు మరొక కథనం ఉంది. ఈ ఆలయంలో పల్లవులు, చోళులు, సాంబువరాయర్లు వంటి వివిధ రాజవంశాల నుండి 15 శాసనాలు ఉన్నాయి. నందివర్మన్ III (సా.శ.846–869) పాలనలో సా.శ. 846 నుండి తొలి శాసనం ఉంది. సా.శ.1110 నాటి కులోత్తుంగ చోళుడు I (సా.శ.1070–1120) కాలంలో చోళ శాసనం ఉంది, అతను ఆలయాన్ని సందర్శించినట్లు, ఆలయ నిర్వహణకు అతని ఆదాయాన్ని ఉపయోగించాల్సిన భూమిని ఆలయానికి బహుమతిగా ఇచ్చినట్లు తెలుస్తుంది. ఇదే విధమైన మరొక శాసనం రాజు తన రాణి కంపమాదేవియార్ ఆదేశానుసారం ఒక గ్రామాన్ని విరాళంగా ఇచ్చినట్లు సూచిస్తుంది. రాజాధిరాజ చోళ II (సా.శ.1166-1178), రాజరాజ చోళ III (సా.శ.1216-1256 ) వంటి తరువాతి చోళ రాజుల శాసనాలు ఆలయానికి బహుమతుల వివిధ రికార్డులను సూచిస్తాయి. ఆలయానికి కానుకలను సూచించే విజయ గండగోపాల వంటి చిన్న పెద్దల శాసనాలు కూడా ఉన్నాయి. శాసనాలు ప్రధాన దేవతను తిరు ఉరగతు నిన్రు-అరులిన పరమస్వామిన్, తిరు ఉరగతఃవర్, తిరు ఉరగతు ఎంబెరుమాన్ వంటి వివిధ పేర్లతో సూచిస్తున్నాయి.n. 16వ శతాబ్దానికి చెందిన సంబువరాయర్ పాలనలో సెవ్వన్మేడు గ్రామంలో ఒక చెరువు, ఒక తోపు బహుమతిగా నమోదు చేయబడింది.ఆలయం ఇప్పటికీ ఈ తోటను కలిగి ఉంది. ఆలయంలోని శాసనాలు పల్లవుల కాలంలో పెరిగిన వర్తక, వాణిజ్యాన్ని సూచిస్తున్నాయి, నూనె, నెయ్యి, అరచెంచా, కూరగాయలు, పువ్వులు, కొబ్బరి, చక్కెర, దుస్తులు, చెప్పులు వంటి దుకాణాలకు లైసెన్స్‌లు అందించబడ్డాయి. ఆలయానికి పాలక విజయనగర సామ్రాజ్యం నుండి ఒక్క విరాళం కూడా రాలేదు, అయినప్పటికీ సమీపంలోని దేవాలయాలు ఉదారంగా విరాళాలు పొందాయి, ఆలయానికి ఆదాయ వనరులు ఉన్నాయని సూచిస్తున్నాయి. ఆ రోజుల నుండి ఆలయంలో పాంచరాత్ర ఆగమాన్ని అనుసరించేవారు, అయితే చుట్టుపక్కల ప్రజలందరూ వైఖానస, పాంచరాత్ర ఆగమాన్ని అనుసరించారు. పరిమేలల్హగర్, 13వ శతాబ్దానికి చెందిన తిరుక్కురల్ వ్యాఖ్యాత, ఉలగలంత పెరుమాళ్ ఆలయ పూజారుల వంశానికి చెందినవారు.
దేవాలయ నిర్మాణ సరళి
ఈ ఆలయం సుమారు 60,000 చదరపు అడుగుల (5,600 మీ2) విస్తీర్ణంలో ఉంది. ఏడు కలశాలతో మూడు అంచెల రాజగోపురం (ప్రధాన గోపురాలు) కలిగి ఉంది. ఈ ఆలయంలో నాలుగు దివ్య దేశాలు ఉన్నాయి - అవి తిరుక్కరవణం, తిరుకారకం, తిరుüరకం, తిరునీరకం. అన్ని పుణ్యక్షేత్రాలు బహుశా వేర్వేరు ఆలయాలకు చెందినవని అని నమ్ముతారు, అయితే ఈ ఆలయాలు ఉలగలంత పెరుమాళ్ ఆలయంలో ఉండడానికి దారితీసిన పరిస్థితులు తెలియరాలేదు. తిరుమంగై ఆళ్వార్ ఒకే శ్లోకంలో నాలుగు ఆలయాలను స్తుతించారు. ఆలయ కోనేరు, నాగ తీర్థం, ప్రధాన ఆలయ సముదాయం వెలుపల ఉంది. ఈ ఆలయం తిరుమంగై ఆళ్వార్, తిరుమళిసాయి ఆళ్వార్ శ్లోకాలచే గౌరవించబడింది.ఆలయ తాయర్ అముతవల్లి (అమృతవల్లి), ఆలయ ఉత్సవ దేవుడు లోగనాథన్. ఉలగలంత పెరుమాళ్ చిత్రం 35 అడుగుల (11 మీ) కంటే ఎక్కువ ఎత్తులో ఉంది, దైవం ఎడమ కాలు శరీరానికి లంబ కోణంలో, భూమికి సమాంతరంగా చిత్రీకరించబడింది.అతని ఎడమ చేతిపై రెండు వేళ్లు చాచి, ప్రపంచాలను కొలవడానికి అతను వేసిన రెండు దశలను సూచిస్తూ, అతని కుడి చేతిపై చాచిన వేలు మహాబలికి ఎక్కడ? అనే ప్రశ్నను వేసినట్లు సూచిస్తుంది.మూడవ అడుగుకు బలి తన తలను చూపగా విష్ణవు మహాబలి తలపై కుడి కాలు ఉంచి, అతను తన మూడవ అడుగు వేయగలడు.గర్భగుడి పైకప్పు, విమానానికి అధిపతి దేవత భారీ ప్రతిమను ఉంచేందుకు ఒక ఎత్తైన పైకప్పు ఉంది.
తిరురకం
ప్రధాన ఆలయ గర్భగుడిలో ఉంది.ఆలయ మధ్య మందిరాన్ని సాధారణంగా పెరగం అని పిలుస్తారు. అయితే ఆదిశేషుని ప్రతిమ రూపంలో ఉన్న దేవుడు ఉన్న చిన్న మందిరాన్ని తిరురకం అంటారు. సాంప్రదాయం ప్రకారం, వామనుని పాదాల వద్ద ఉన్న మహాబలి, దేవత విశ్వరూపాన్ని వీక్షించలేకపోయాడు అతనిని ఒక చిన్న రూపంలో కనిపించమని అభ్యర్థించాడు. విష్ణువు కట్టుబడి, ఒక చిన్న మందిరంలో పాములా కనిపించాడు. సంతానం లేని దంపతులు సంతానం కోసం ప్రార్థిస్తూ ఈ మందిరానికి తరచూ వస్తుంటారు.
తిరుక్కరకం
ఆలయ మూడవ ఆవరణలో ఈ మందిరం ఉంది. హిందూ పురాణాల ప్రకారం, గర్గ మహర్షి ఈ ఆలయంలో తపస్సు చేసి జ్ఞానాన్ని పొందాడు. ఈ ప్రదేశానికి గరగహం అనే పేరు వచ్చింది. అది తరువాత కరకంగా మారింది. ఈ క్షేత్రం ప్రధాన దైవం కరుణాకర పెరుమాళ్ ఉత్తరాభిముఖంగా, ఆదిశేషుడు, అతని భార్య పద్మమణి నాచియార్‌పై కూర్చున్నారు. దీనికి సంబంధించిన ఆలయ కోనేరును ఆగ్రయ తీర్థం అని, విమానాన్ని వామన విమానం లేదా రామాయ విమానం అని పిలుస్తారు.
తిరుక్కరవణం
రెండవ ఆవరణలో ఈ మందిరం ఉంది. అధిష్టాన దేవతను కల్వర్ అని పిలుస్తారు. ఉత్తరాభిముఖంగా ఉండగా, అతని భార్య కమల్వల్లి తాయార్. గౌరీ తటాకం, తారాతర తటాకం ఆలయానికి సంబంధించిన ఆలయ కోనేరులు. విమానాన్ని పుష్పక విమానం అంటారు. అరనవల్లి తాయార్‌కు ప్రత్యేకం ఉంది.
తిరునీరకం
ఆలయానికి అధిష్టానం లేదు, కానీ కేవలం ఒక ఉత్సవ చిత్రం బహుశా ఇతర మందిరం నుండి తీసుకురాబడింది. ఉత్సవ దేవత, జగదీశ్వరుడు, తూర్పు ముఖంగా, నాలుగు చేతులతో రెండవ ఆవరణలో ఒక హాలులో ఉంచారు. ఆలయానికి సంబంధించిన జలధార అక్రూరు తీర్థం, విమానం జగదీశ్వర విమానం. పిళ్లై పెరుమాళ్ అయ్యంగార్ తన నూర్రెట్రుతిరుప్పటియంతతిలో, విష్ణువు తనను తాను మర్రి ఆకులాగా పిల్లల రూపంలో ఒక ఋషికి వెల్లడించాడు.
మతపరమైన ప్రాముఖ్యత
తిరునెడుంతండగంలోని ఒక శ్లోకంలో తిరుమంగై ఆళ్వార్చే 7వ-9వ శతాబ్దపు వైష్ణవ కానన్ అయిన నాళైర దివ్య ప్రబంధంలో ఈ ఆలయం గురించి ప్రస్తావించబడింది. ఈ ఆలయం దివ్య దేశంగా వర్గీకరించబడింది.ఇది 108 విష్ణు దేవాలయాలలో ఒకటి. నాలుగు వేర్వేరు దివ్య దేశాలు ఉన్న ఏకైక ఆలయ సముదాయం కాబట్టి ఈ ఆలయం దివ్యదేశాలలో ప్రత్యేకమైనది.
శ్లోకాలు
శ్లో. తిరువూరగాఖ్య నగరే త్రివిక్రమో వరనాగ తీర్థ రుచిరే స్థితి ప్రియ: అమృతాభిధాన లతికా సమన్వితో| జలనాథ దిజ్ముఖయుతో విరాజతే||
పాశురాలు
పా. కల్లెడుత్తుక్కల్ మారికాత్తా యెన్ఱుమ్‌ కామారుపూజ్గచ్చి యూరగత్తాయెన్ఱుమ్‌ విలిఱుత్తు మెల్లియల్‌తోళ్ తోయ్‌న్దా యెన్ఱుమ్‌ వెஃకావిల్ తుయిలమర్‌న్ద వేన్దే యెన్ఱుమ్‌ మల్లడర్తు మాకీణ్డ కైత్తలతైన్ మైన్దా వెన్ఱుమ్‌ శొల్లడుత్త త్తన్ కిళియై చ్చొల్లే యెన్ఱు తుణైములైమేల్ తుళిశోరచ్చోర్ గిన్ఱాళే. తిరుమంగై ఆళ్వార్-తిరునెడున్దాణ్డగమ్‌ 13
కంపరేగులు
కంపరేగులు, అల్లూరి సీతారామరాజు జిల్లా, కొయ్యూరు మండలానికి చెందిన గ్రామం. ఇది మండల కేంద్రమైన కొయ్యూరు నుండి 40 కి. మీ. దూరం లోను, సమీప పట్టణమైన అనకాపల్లి నుండి 70 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 39 ఇళ్లతో, 100 జనాభాతో 366 హెక్టార్లలో విస్తరించి ఉంది. గ్రామంలో మగవారి సంఖ్య 45, ఆడవారి సంఖ్య 55. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 96. గ్రామం యొక్క జనగణన లొకేషన్ కోడ్ 585625 .పిన్ కోడ్: 531084.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల రాజేంద్రపాలెంలోను, ప్రాథమికోన్నత పాఠశాల శరభన్నపాలెంలోను, మాధ్యమిక పాఠశాల శరభన్నపాలెంలోనూ ఉన్నాయి. సమీప జూనియర్ కళాశాల కొయ్యూరులోను, ప్రభుత్వ ఆర్ట్స్ / సైన్స్ డిగ్రీ కళాశాల నర్సీపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ నర్సీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల నర్సీపట్నంలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
నీటిపారుదల సౌకర్యాలు
కంపరేగులులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కంపరేగులులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
జీడి, మినుము
వీరాపురం (చిలమతూరు)
వీరాపురం, శ్రీ సత్యసాయి జిల్లా, చిలమత్తూరు మండలానికి చెందిన గ్రామం.
ఇది మండల కేంద్రమైన చిలమత్తూరు నుండి 11 కి. మీ. దూరం లోను, సమీప పట్టణమైన హిందూపురం నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 462 ఇళ్లతో, 1910 జనాభాతో 786 హెక్టార్లలో విస్తరించి ఉంది. గ్రామంలో మగవారి సంఖ్య 963, ఆడవారి సంఖ్య 947. షెడ్యూల్డ్ కులాల సంఖ్య 350 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 595593 .పిన్ కోడ్: 515341.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు చిలమత్తూరులో ఉన్నాయి. సమీప జూనియర్ కళాశాల చిలమత్తూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు హిందూపురంలోనూ ఉన్నాయి. సమీప వైద్య కళాశాల అనంతపురంలోను, మేనేజిమెంటు కళాశాల, పాలీటెక్నిక్‌లు హిందూపురంలోనూ ఉన్నాయి. సమీప వృత్తి విద్యా శిక్షణ పాఠశాల చిలమత్తూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హిందూపురంలోనూ ఉన్నాయి.
ప్రభుత్వ వైద్య సౌకర్యం
వీరాపురంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
వీరాపురంలో భూ వినియోగం కింది విధంగా ఉంది:
నీటిపారుదల సౌకర్యాలు
వీరాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వీరాపురంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, మొక్కజొన్న, మల్బరీ
గ్రామ చరిత్ర
వీరాపురం గ్రామం వలస పక్షులకు ఆవాసంగా అలరారుతోంది. ముఖ్యంగా సైబీరియా నుంచే వచ్చే పక్షులు పర్యాటకులను విశేషంగా ఆకట్టుకుంటున్నాయి. జాతీయ రహదారి ఎన్‌హెచ్-7పై ఉన్న కొడికొండ చెక్‌పోస్టు నుంచి 13కి.మీ. దూరంలో వీరాపురం ఉంది. వేల కిలోమీటర్లు ప్రయాణించి ఇక్కడకు వచ్చే పక్షులను ఈ వూరి ప్రజలు తమ అతిథులుగా చూసుకుంటారు. ఇక్కడకు వచ్చే పక్షిజాతుల్లో పెయింటెడ్ స్టార్క్ ముఖ్యమైంది. వీరాపురం వాసులు ముద్దుగా ఎర్ర కొంగ అంటారు. అరుదైన పక్షి జాతిగా భావిస్తున్న ఈ పెయింటెడ్ స్టార్క్‌లు వందల సంఖ్యలో ఒక చోటుకు రావడం అద్భుతమైన విషయం.రష్యాలోని సైబీరియా లోయ ప్రాంతంలో ప్రపంచ ప్రఖ్యాతిగాంచిన 150 రకాల నివసిస్తున్నాయి. వివిధ రంగుల్లో ఎత్తయిన సైబీరియా కొంగలు అంతరించి పోతున్న జాబితాలో చేరాయి. వాటి సంఖ్య నానాటికీ తగ్గుతున్నట్లు అమెరికాలోని విస్కాన్సిలో గల క్రేన్ ఫౌండేషన్ ప్రకటించింది. సైబీరియాలో శీతాకాలం ఉష్ణోగ్రతలు మైనస్ డిగ్రీలకు పడిపోవడంతో వందల సైబీరియా పక్షులు వలస బాట పడతాయి. సుమారు శ్రీలంక, థాయ్‌లాండ్, ఇండియా, వియత్నాం, చైనా తదితర దేశాలకు వలస వస్తాయి. అక్కడే ఆర్నెల్ల పాటు ఉండి, సంతానోత్పత్తి చేసుకుని తిరిగి సైబీరియాకు పయనమవుతాయి.
పెయింటెండ్ స్టార్క్
పెయింటెడ్ స్టార్క్ పక్షి చూడముచ్చటగా ఉంటుంది. సికొనిడే జాతికి చెంది పెయింటెడ్ స్టార్క్ శాస్త్రీయ పేరు 'మిక్టీరియాలూకోసిఫల'. ఎత్తు 3-3.5అడుగులు, ఎగరడానికి రెక్కలు విప్పినప్పుడు ఐదు అడుగుల వెడల్పు ఉంటుంది. బరువు సుమారు 3.5-4కిలోల వరకు ఉంటుంది.
ఎక్కడెక్కడ ఉంటాయి
పెయింటెడ్ స్టార్క్ పక్షులు మన దేశానికి శాశ్వత అతిథులు. మనదేశంలో పలు చోట్ల అవి కనిపిస్తున్నాయి. రాజస్థాన్‌లోని భరత్‌పూర్ పక్షి కేంద్రం, హార్యానాలోని ఫరీదాబాద్ జిల్లా హోదల్ పరిసరాల్లో, గుజరాత్‌లోని విద్యానగర్ సమీపంలో చెన్నైకు 40కి.మీ.ల దూరంలోని వేదాంతంగల్, కర్ణాటకలోకి శ్రీరంగపట్టణం, ముద్దూరు వద్ద, గుంటూరుకు 10కి.మీ.ల దూరంలోని ఉప్పలవాడ వద్ద, సూలూరు పేట సమీపంలో పులికాట్ సరస్సు వద్ద ఇవి ఎక్కువుగా కనిపిస్తాయి.
నిన్నే పెళ్ళాడుతా (1968 సినిమా)
ఇతివృత్తం
భారతి శ్రీమంతుల యింటిపిల్ల. షికార్లు తిరుగుతూ అర్థరాత్రి వేళకైనా ఇంటికి చేరకపోగా, ఇదేమిటని అడిగిన తండ్రిని లెక్కించదు. భారతి తండ్రి (రావి కొండలరావు) ఇదంతా చూస్తూ చాలా బాధపడుతూంటాడు, తల్లి (సూర్యకాంతం) మాత్రం ఆమె ప్రవర్తననే సమర్థిస్తూంటుంది. భార్యకు ఎదురాడలేక అతను మారు మాట్లాడలేక పోతాడు. అతని కొడుకు, కథనాయిక అన్న (కాకరాల) కూడా తండ్రిలాగే నోరూవాయీ లేని మనిషి. వాళ్ళింటి గుమాస్తా (రమణారెడ్డి) ఈ పరిస్థితి చూస్తూ బాధపడుతూంటారు. బయట కూతురునే వెనకేసుకువచ్చిన తల్లి కూడా ఏకాంతంలో ఆమెకు నచ్చచెప్పబోతుంది. పెళ్ళైనా ఇలాగే ఉంటావా అని అడిగితే పెళ్ళి అంటేనే బానిసత్వం, నేను పెళ్ళే చేసుకోను అని చెప్పి బాధపెడుతుంది.
కథానాయకుడు (ఎన్టీ రామారావు) గుమాస్తా అన్న కుమారుడు. మంచి చురుకైనవాడు, మొడివాడు. పెళ్ళంటే ఆసక్తి లేదంటాడు. అయితే బాబాయి తన యజమానుల కుమార్తె అందం గురించి చెప్పడంతో, ఆమెను నాటకాలాడైనా పెళ్ళి చేసుకుంటానని మాట ఇస్తాడు. సంగీతం మాస్టారిగా కథానాయిక ఇంట్లో చేరి ఆమెను రెచ్చగొడతాడు. ఆడది తలచుకుంటే మగాణ్ణి మైనపుముద్ద చేసేస్తుందంటే, నేను కరగనని పెళ్ళే చేసుకోనని అంటాడు. ఎలాగైనా కథానాయకుణ్ణి పెళ్ళికి ఒప్పించి పందెం గెలవాలని అనుకుంటాడు. ఈ క్రమంలో అతణ్ణి ఉచ్చులోకి లాగబోయి తానే ప్రేమలో పడుతుంది.
అభివృద్ధి
1957లో విఠలాచార్య దర్శకత్వంలోనే, ఇదే విఠల్ కంబైన్స్ బ్యానర్ పై వద్దంటే పెళ్ళి సినిమా వచ్చింది. ఆ సినిమాకు ప్రముఖ ఆంగ్ల నాటకకర్త విలియం షేక్‌స్పియర్ రాసిన టేమింగ్ ఆఫ్ ద ష్రూ నాటకం మూలం. ఈ నిన్నే పెళ్ళాడుతా సినిమాను వద్దంటే పెళ్ళి సినిమా ఇతివృత్తాన్ని ఆధారం చేసుకుని తీశారు.
వనరులు
వర్గం:ఎన్టీఆర్‌ సినిమాలు వర్గం:భానుమతి నటించిన సినిమాలు వర్గం:సూర్యకాంతం నటించిన సినిమాలు వర్గం:రావి కొండలరావు నటించిన చిత్రాలు వర్గం:ఛాయాదేవి నటించిన చిత్రాలు వర్గం:కాకరాల నటించిన సినిమాలు
టెర్బియం
టెర్బియం (Tb) పరమాణు సంఖ్య 65 కలిగిన రసాయన మూలకం. ఇది వెండి-వంటి తెలుపు రంగులో ఉండే, అరుదైన భూ లోహం. ఇది సున్నితంగా ఉండి, సాగే గుణం కలిగి ఉంటుంది. లాంథనైడ్ శ్రేణిలో ఇది తొమ్మిదవది. టెర్బియం చాలా ఎలక్ట్రోపాజిటివ్ మెటల్, ఇది నీటితో చర్య జరుపి,, హైడ్రోజన్ వాయువును వెలువరిస్తుంది. టెర్బియం ప్రకృతిలో స్వేచ్ఛా మూలకం రూపంలో లభించదు. సెరైట్, గాడోలినైట్, మోనాజైట్, జెనోటైమ్, యూక్సెనైట్‌లతో వంటి అనేక ఖనిజాలలో ఉంటుంది.
స్వీడిష్ రసాయన శాస్త్రవేత్త కార్ల్ గుస్టాఫ్ మొసాండర్ 1843లో టెర్బియంను రసాయన మూలకంగా కనుగొన్నాడు. అతను దానిని యట్రియం ఆక్సైడ్‌లో (Y2O3) మలినంగా గుర్తించాడు,. యిట్రియం, టెర్బియం, అలాగే ఎర్బియం, వైటర్బియం ల పేర్లను స్వీడన్‌లోని వైటర్బీ (Ytterby) గ్రామం పేరు మీదుగా పెట్టారు. అయాన్ మార్పిడి పద్ధతులు వచ్చే వరకు టెర్బియంను స్వచ్ఛమైన రూపంలో వేరుచేయలేదు.
భౌతిక లక్షణాలు
టెర్బియం అనేది వెండి-లాంటి తెలుపు రంగులో ఉండే అరుదైన భూ లోహం. ఇది మెత్తగా ఉండి, సాగేగుణం కలిగి ఉంటుంది. కత్తితో కోయగలిగేంత మెత్తగా ఉంటుంది. లాంథనాయిడ్ శ్రేణిలో మొదటి భాగంలో వచ్చే మరింత రియాక్టివ్ లాంథనాయిడ్లతో పోలిస్తే ఇది గాలిలో సాపేక్షంగా స్థిరంగా ఉంటుంది. టెర్బియం రెండు క్రిస్టల్ అలోట్రోప్‌లలో ఉంటుంది. వాటి మధ్య ఉండే పరివర్తన ఉష్ణోగ్రత 1289°C. టెర్బియం పరమాణువులో 65 ఎలక్ట్రాన్లు [Xe]4f96s2 ఎలక్ట్రాన్ ఆకృతీకరణలో అమర్చబడి ఉంటాయి. సగం నిండిన [Xe]4f 7 కాన్ఫిగరేషను లోని స్థిరత్వం కారణంగా, ఫ్లోరిన్ వాయువు వంటి చాలా బలమైన ఆక్సీకరణ కారకాల సమక్షంలో మాత్రమే నాల్గవ ఎలక్ట్రాన్‌ను మరింత అయనీకరణం చేయడానికి అనుమతిస్తుంది.
రసాయన లక్షణాలు
టెర్బియం లోహం, ఎలెక్ట్రోపోజిటివ్ మూలకం. చాలా ఆమ్లాలు (సల్ఫ్యూరిక్ యాసిడ్ వంటివి), హాలోజన్‌లు, నీరు మొదలైనవాటి సమక్షంలో ఇది ఆక్సీకరణం చెందుతుంది.
టెర్బియం గాలిలో కూడా ఆక్సీకరణం చెంది మిశ్రమ టెర్బియం(III,IV) ఆక్సైడ్‌ను ఏర్పరుస్తుంది :
టెర్బియం యొక్క అత్యంత సాధారణ ఆక్సీకరణ స్థితి TbCl వంటి +3 ( <span about="#mwt123" class="chemf nowrap" data-cx="[{&quot;adapted&quot;:true,&quot;partial&quot;:false,&quot;targetExists&quot;:true}]" data-mw="{&quot;parts&quot;:[{&quot;template&quot;:{&quot;target&quot;:{&quot;wt&quot;:&quot;Chem&quot;,&quot;href&quot;:&quot;./మూస:Chem&quot;},&quot;params&quot;:{&quot;1&quot;:{&quot;wt&quot;:&quot;Tb&quot;},&quot;2&quot;:{&quot;wt&quot;:&quot;&quot;},&quot;3&quot;:{&quot;wt&quot;:&quot;Cl&quot;},&quot;4&quot;:{&quot;wt&quot;:&quot;3&quot;}},&quot;i&quot;:0}}]}" data-ve-no-generated-contents="true" id="mweQ" typeof="mw:Transclusion">TbCl ). ఘన స్థితిలో, TbO2, TbF4 వంటి సమ్మేళనాలలో టెట్రావాలెంట్ టెర్బియం కూడా ఉంటుంది. ద్రావణంలో, టెర్బియం సాధారణంగా ట్రైవాలెంట్ జాతులను ఏర్పరుస్తుంది, అయితే అత్యంత క్షార సజల పరిస్థితులలో ఓజోన్‌తో టెట్రావాలెంట్ స్థితికి ఆక్సీకరణం చెందుతుంది.
ఆక్సీకరణ స్థితులు
చాలా అరుదైన-భూ మూలకాలు, లాంథనైడ్‌ల లాగానే టెర్బియం కూడా సాధారణంగా +3 ఆక్సీకరణ స్థితిలో ఉంటుంది. అయితే, ఇది 0, +1, +2, +4 ఆక్సీకరణ స్థితులలో కూడా ఉండే అవకాశం ఉంది.
ఐసోటోపులు
సహజంగా సంభవించే టెర్బియం దాని ఏకైక స్థిరమైన ఐసోటోప్ఉ టెర్బియం-159తో కూడి ఉంటుంది; మూలకం కాబట్టి ఇది మోనోన్యూక్లిడిక్, మోనోఐసోటోపిక్ గా ఉంటుంది. దీనికి 36 రేడియో ఐసోటోప్‌లు ఉన్నాయి. వీటిలో అత్యంత భారీది టెర్బియం-171 ( అణు ద్రవ్యరాశి 170.95330(86) u), అత్యంత తేలికైనది టెర్బియం-135 (ఖచ్చితమైన ద్రవ్యరాశి తెలియదు). టెర్బియం యొక్క అత్యంత స్థిరమైన సింథటిక్ రేడియో ఐసోటోప్‌లు టెర్బియం-158. దీని అర్ధ జీవితం 180 సంవత్సరాలు. 71 సంవత్సరాల అర్ధ జీవితమున్న టెర్బియం-157 దీని మరొక ఐసోటోపు. మిగిలిన అన్ని రేడియోధార్మిక ఐసోటోప్‌ల అర్ధ జీవితం మూణ్ణెల్ల కంటే తక్కువే ఉంటుంది. వీటిలో ఎక్కువ వాటికి అర్ధ జీవితం అర నిమిషం కంటే తక్కువ ఉంటుంది. అత్యంత సమృద్ధిగా ఉండే స్థిరమైన ఐసోటోపు, 159Tb కంటే ముందు ప్రాథమిక క్షయం విధానం ఎలక్ట్రాన్ క్యాప్చర్, దీని ఫలితంగా గాడోలినియం ఐసోటోప్‌లు ఉత్పత్తి అవుతాయి. తర్వాతి ప్రాథమిక విధానం బీటా మైనస్ క్షయం, ఫలితంగా డిస్ప్రోసియం ఐసోటోప్‌లు ఏర్పడతాయి.
సంభవించిన
link=//upload.wikimedia.org/wikipedia/commons/thumb/b/b2/Xenotim_mineralogisches_museum_bonn.jpg/220px-Xenotim_mineralogisches_museum_bonn.jpg|thumb| జెనోటైమ్ మోనజైట్‌తో ((Ce,La,Th,Nd,Y)PO4 వరకు 0.03% టెర్బియంతో), జెనోటైమ్ (YPO4), euxenite ((Y,Ca,Er,La,Ce,U,Th)(Nb,Ta,Ti)2O6 1% లేదా అంతకంటే ఎక్కువ టెర్బియంతో) వంటి అనేక ఖనిజాలలో టెర్బియం, ఇతర అరుదైన భూ మూలకాలతో పాటుగా ఉంటుంది. భూమి పైపెంకులో టెర్బియం సమృద్ధి 1.2mg/kg గా అంచనా వేసారు. టెర్బియం ప్రముఖంగా ఉన్న ఖనిజాన్ని ఇంకా కనుగొనలేదు.
2018లో, జపాన్‌లోని మినామిటోరి ద్వీపం తీరంలో టెర్బియం సమృద్ధిగా ఉందని కనుగొన్నారు. ఇది "420 సంవత్సరాల ప్రపంచ డిమాండ్‌ను తీర్చడానికి సరిపోతుంది".
అప్లికేషన్లు
ఘన-స్థితి పరికరాలలో ఉపయోగించే పదార్థాలైన కాల్షియం ఫ్లోరైడ్, కాల్షియం టంగ్‌స్టేట్, స్ట్రోంటియం మాలిబ్డేట్‌లలో డోపాంట్‌గాను, అధిక ఉష్ణోగ్రతల వద్ద పనిచేసే ఇంధన కణాల క్రిస్టల్ స్టెబిలైజర్‌గాను టెర్బియంను ఉపయోగిస్తారు.
టెర్బియం మిశ్రమ లోహాల్లోను ఎలక్ట్రానిక్ పరికరాల ఉత్పత్తిలోనూ ఉపయోగపడుతుంది. టెర్ఫెనాల్-డి యొక్క ఒక భాగం వలె, టెర్బియం యాక్యుయేటర్లలో, నావల్ సోనార్ సిస్టమ్స్‌లో, సెన్సార్‌లలో, సౌండ్‌బగ్ పరికరంలో (దాని మొదటి వాణిజ్య అనువర్తనం), ఇతర మాగ్నెటోమెకానికల్ పరికరాలలో ఉపయోగించబడుతుంది. టెర్ఫెనాల్-డి అనేది టెర్బియం మిశ్రమం, ఇది అయస్కాంత క్షేత్రం సమక్షంలో సంకోచ వ్యాకోచాలు చెందుతుంది. మిశ్రమ లోహాలన్నిటి లోకీ, దీనికి అత్యధిక మాగ్నెటోస్ట్రిక్షన్ ఉంటుంది.
ముందుజాగ్రత్తలు
మిగతా లాంథనైడ్‌ల మాదిరిగానే, టెర్బియం సమ్మేళనాల్లో విషం తక్కువ నుండి మితమైన స్థాయిలో ఉంటుంది. అయితే, వాటి విషప్రభావం గురించి వివరమైన పరిశోధన జరగలేదు. జీవులలో టెర్బియమ్‌కు పాత్రేమీ లేదు.
మూలాలు
వర్గం:మూలకాలు
తిరువెంకా
తిరువెంకా భారత దేశంలోని ప్రసిద్ధ వైష్ణవ దివ్యక్షేత్రం.
విశేషాలు
ఇది పొయిగై ఆళ్వార్ జన్మ స్థలము-వారు ఈ దివ్యదేశమున గల పుష్కరిణిలో లభించాడు. ఈ రాజ్య పాలకుడు తిరుమళిశై ఆళ్వార్ శిష్యులగు కణికృష్ణుడు అనువారిపై కోపించి రాజ్యము నుండి వెడలగొట్టెను. అంత శిష్యునితో తిరుమళిశై ఆళ్వారు ఊరువిడిచి పోవుచు "కణికణ్ణన్ పోగిన్ఱాన్ కామరపూమ్‌కచ్చి, మణిపణ్ణా నీకిడక్క వేణ్డా" అని అనగానే స్వామికూడా వారితోబాటు బయలుదేరెనట. రాజు భయపడి కణికృష్ణుని ప్రార్థించి వారిని మరల రాజ్యమున ఉండుమని కోరగా ఆళ్వార్లు తిరిగి "కణికణ్ణన్ పోక్కొళిన్దాన్ కామరపూమ్‌కచ్చి మణివణ్ణా నీ కిడక్క వేణ్డుమ్" అని అనగానే స్వామి తిరిగి యథా ప్రకారము వేంచేసారని భక్తుల కథనాలు వివరిస్తున్నాయి. ఈ భక్తులు చెప్పినట్లు నడిచాడు కనుక స్వామి అగుటచే వీరికి యథోక్త కారి అని పేరు వచ్చింది. ఇక్కడ స్వామి ఎడమ చేతిమీద శయనించి యుందురు. ఇచట పిళ్లై లోకాచార్యునికి ప్రత్యేకసన్నిధి ఉంది. ఈ సన్నిధిలోనే మణవాళ మహామునులు శ్రీభాష్యమును రచించాడు. ఈ క్షేత్రస్వామిని కీర్తిస్తూ శ్రీమద్వేదాంత దేశికన్ వేగాసేతు స్తోత్రమును రచించాడు.
సాహిత్యం
శ్లో. శ్రీవెஃకా నగరే భుజంగశయన శ్రీసాయిగై పద్మాకరో ద్దీపే తత్ర యథోక్తకారి భగవాన్ శ్రీవేదసారాహ్వయే వైమానే వరకోమలాఖ్యలతికా నాథస్తు పశ్చాన్ముఖ: ప్రత్యక్ష: కణికృష్ణ ధాతృసరసాం భాతి శ్రితేష్టార్థద:||
సరోజాత మహాయోగి భక్తిసార మహర్షిభి:| కీర్తిత: కలిజిన్నామ మునినాచాపి సాదరమ్‌||
చిన్నాపూర్ (మాక్లూర్‌)
చిన్నాపూర్, తెలంగాణ రాష్ట్రం, నిజామాబాద్ జిల్లా, మాక్లూర్ మండలంలోని గ్రామం. ఇది మండల కేంద్రమైన మక్లూర్ నుండి 8 కి. మీ. దూరం లోను, సమీప పట్టణమైన నిజామాబాద్ నుండి 10 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 452 ఇళ్లతో, 1624 జనాభాతో 483 హెక్టార్లలో విస్తరించి ఉంది. గ్రామంలో మగవారి సంఖ్య 726, ఆడవారి సంఖ్య 898. షెడ్యూల్డ్ కులాల సంఖ్య 180 కాగా షెడ్యూల్డ్ తెగల సంఖ్య 70. గ్రామం యొక్క జనగణన లొకేషన్ కోడ్ 570914 .పిన్ కోడ్: 503213.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి నిజామాబాద్లో ఉంది.సమీప జూనియర్ కళాశాల మక్లూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నిజామాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది. సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉంది.
తిరువెంకా
పాశురాలు
పా. కూన్దలార్ మగిழ்;కోపలనాయ్;వెణ్ణెయ్ మాన్దழన్‌దైయిల్; క్కణ్డు మకిழ்న్దు పోయ్ ప్పాన్దళ్ పొழிయిల్; పళ్లి విరుమ్బియ వేన్దనై చ్చెన్ఱు కాణ్డుమ్‌; వెஃకావిలే. తిరుమంగై ఆళ్వార్లు-పెరియ తిరుమొழி 10-1-7.
చిన్నాపూర్ (మాక్లూర్‌)
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తిరువెంకా
ఇవికూడా చూడండి
వైష్ణవ దివ్యదేశాలు
చిన్నాపూర్ (మాక్లూర్‌)
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
వెయ్యి మంది సాహసికుల యాత్ర
నేపథ్యం
ఈ సాహసయాత్ర యొక్క సంఘటనలు ఇటలీ ఏకీకరణ ప్రక్రియలో భాగంగా జరిగాయి. ఇటలీ ఏకీకరణ ప్రక్రియను సార్దీనియా-పీడ్మొంట్ ప్రధాన మంత్రి అయిన కామిల్లో కావూర్ ప్రారంభించాడు. ఇటలీ మెత్తాన్ని ఒకటిగా చేయటం కావూర్ జీవిత లక్ష్యం. దీనిలో చాలా భాగాన్ని ఆయనే సాధించాడు. టుస్కానీ, మోడేనా, పార్మా, రోమాగ్నా సంస్థానాలను మార్చి 1860 సంవత్సరానికి పీడ్మాంట్ రాజ్యం ఆక్రమించింది. తరువాత ఇటాలియన్ జాతీయవాదుల చూపు రెండు సిసిలీల రాజ్యంపై పడింది. రెండు సిసిలీల రాజ్యంలో దక్షిణ ఇటలీ ప్రధాన భూభాగం, సిసిలీ ద్వీపం కలిసి ఉన్నాయి. సిసిలీల రాజ్యం ఆక్రమణ ఇటలీ ఏకీకరణలో తదుపరి దశ.
చిన్నాపూర్ (మాక్లూర్‌)
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
వెయ్యి మంది సాహసికుల యాత్ర
నేపథ్యం
1860 లో అప్పటికే ప్రసిద్ధ ఇటాలియన్ విప్లవ నాయకుడయిన గారిబాల్ది జెనోవాలో సిసిలీ, నేపుల్స్ వ్యతిరేకంగా దండయాత్రకు ప్రణాళికను రచించాడు. దీనికి యునైటెడ్ కింగ్‌డమ్ యొక్క రహస్య మద్దతు కూడా ఉంది. అప్పటికే ఫ్రాన్సిస్కో క్రిస్పితో సహా ఇతర సిసిలియన్ నాయకులు ద్వీపంలోని నియా పోలిటన్ పాలనపై అసంతృప్తితొ ఉన్నారు. అంతేకాక నియా పోలిటన్ల రష్యన్ సామ్రాజ్యం అనుకూల విధానాలను అవలంభించారు. మధ్యధరా సముద్రంలో ఒక సముద్ర మార్గం ఏర్పరచడానికి కూడా ప్రయత్నించారు .అదే సమయంలో సూయజ్ కాలువను ప్రారంభించారు. దీని వలన వ్యూహాత్మకంగా సిసిలియన్ ఓడరేవుల ప్రాముఖ్యత కూడా పెరిగింది. ఈ విషయాలన్నింటిపై బ్రిటన్ వ్యాకులత చెందుతున్నది. అంతేగాక కొత్త స్టీమర్లకు ఎక్కువ పరిమాణంలో కావలసిన సల్ఫర్ సిసిలీలో దొరకుతుంది. ఈ సిసిలియన్ సల్ఫర్ పొందటానికి అవసరమైన అనుకూల ఆర్థిక పరిస్థితులను సిసిలీలో కల్పింటానికి వీలుగా గారిబాల్డి యాత్రకు బ్రిటిష్ మద్దతు పలకింది అని లోరెంజో డెల్ బోకా ఇతరుల అభిప్రాయం.
చిన్నాపూర్ (మాక్లూర్‌)
సమాచార, రవాణా సౌకర్యాలు
జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
వెయ్యి మంది సాహసికుల యాత్ర
ఒక యుద్ధ ప్రారంభానికి కావలసిన కారణం కోసం అన్వేషణ
సార్డీనియా-పీడ్మాంట్ రాజ్యం రెండు సిసిలీల రాజ్యంపై దాడి చేయడానికి ఒక సాకు కావాలి. కావూర్ సమర్పించిన నివేదికను బట్టి ముఖ్యంగా సవాయ్ రాజవంశానికికు ఒక కారణం అవసరం. ఎందుకంటే సవాయ్ రాజవంశం బోర్బొన్ రాజ్యానికి వ్యతిరేకంగా ఎటువంటి యుధ్ధప్రకటన చేయలేదు. దీనికి అవసరమైన కారణం ఆ రాజ్యం లోపలి ప్రజల నుండి సంభవించే ఒక తిరుగుబాటు మాత్రమే. ఆ సమయంలో నేపుల్స్ బోర్బన్ రాజవంశం పాలనలో ఉంది. వీరు ప్రజలకు ఆమోద యోగ్యమైన విధానాలను రూపొందించటంలో విఫలమయ్యారు. ముఖ్యంగా ఆ సమయంలో సిసిలీని పాలించిన బోర్బన్ రాజవంశానికి చెందిన ఫ్రాన్సిస్ అసమర్థ పాలకుడు. ఇతని అసమర్థత కారణంగా ప్రజలలోని వ్యతిరేకత వలన తిరుగుబాటు తలెత్తే అవకాశం ఉంది. గత దశాబ్దాల చరిత్రను బట్టి సిసిలీ ఒక సారవంతమైన ప్రాంతం, ఆధునిక రాజ్యం అని తెలుస్తుంది. ముఖ్యంగా యువకుడైన రాజు కొంత కాలంగా ఈ దిశలో పనిచేసి ఒక అమ్నెస్టీ మంజూరు చేసాడు. దీని ద్వారా కొంత అభివృధ్ధి సాధ్యమైంది.
చిన్నాపూర్ (మాక్లూర్‌)
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
వెయ్యి మంది సాహసికుల యాత్ర
సిసిలీలో తీరాన్ని చేరటం
150px|right|thumb|శాంటో స్టెఫానోలోని గారిబాల్డి తాత్కాలిక శిబిరం వద్ద గారిబాల్డిని స్తుతిస్తూ మే 9, 1860లో నెలకొల్పిన ఫలకం
చిన్నాపూర్ (మాక్లూర్‌)
భూమి వినియోగం
చిన్నాపూర్లో భూ వినియోగం కింది విధంగా ఉంది:
నీటిపారుదల సౌకర్యాలు
చిన్నాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
వెయ్యి మంది సాహసికుల యాత్ర
సిసిలీలో తీరాన్ని చేరటం
గరిబాల్ది తన తోటి మతస్థుడయిన జి.బి. ఫౌచె దగ్గర ఫిమాంటె, లాంబార్డో అను పేరు గల రెండు ఆవిరి ఓడలను తీసుకున్నాడు. వీటి సహాయంతో గారిబాల్డి అతని వాలంటీర్లు జెనోవా జిల్లాలోని క్వార్టో అనే ఊరిలో సముద్రతీరంలోని ఒక రాతి పై నుంచి మే 5, 1860 సాయంత్రం తమ ప్రయాణాన్ని మొదలుపెట్టారు. ఉత్తర ఇటలిలోని అన్ని ప్రాంతాల నుండి వచ్చిన ఒక వేయి మంది వాలంటీర్లతో (ఇటాలిలో మిల్లె అనగా వేయి) రెండు సైనిక దళాలను ఏర్పాటు చేయడం జరిగింది. వీరిలో ఫ్రాన్సెకో క్రిస్పి భార్య అయిన రోసాలియో క్రిస్పి కూడా ఉంది, తరువాత వీరు టాలమోన్ (మే 7), దక్షిణ టుస్కానీలో పోర్టో శాంటో స్టెఫానో (మే 9) వద్ద పీడ్మాంట్ దళాలకు కావలసిన నీరు, ఆయుధాలు, బొగ్గు కోసం కొంత కాలం ఆగారు.
చిన్నాపూర్ (మాక్లూర్‌)
ఉత్పత్తి
చిన్నాపూర్లో ఈ కింది వస్తువులు ఉత్పత్తి అవుతున్నాయి.
వెయ్యి మంది సాహసికుల యాత్ర
సిసిలీలో తీరాన్ని చేరటం
ఈ నౌకలు మే 11 న, సిసిలీ పశ్చిమ తీరాన గల మర్సాలా వద్ద తీరాన్ని చేరాయి. దీనికి ఓడ రేవులోని బ్రిటిష్ నౌకలు కూడా సహాయం చేసాయి. బ్రిటిష్ నౌకలు బోర్బొన్ నౌకల కార్యకలాపాలను ఆటంకపరచాయి. అయినప్పటికి లాంబార్డోపై దాడి జరిగింది. ఎట్టకేలకు ఆ నౌకలు తీరాన్ని చేరగలిగాయి. లాంబార్డో నౌక నుంచి అందరు దిగిన తరువాత అది మునిగిపోయింది. పీమాంటేను మాత్రం తరువాత శత్రువులు స్వాధీనం చేసుకున్నారు. ఫ్రాన్సిస్కో క్రిప్సి, ఇతరులు తీరాన వీరికి స్వాగతం పలికారు. వీరే ఈ వాలంటీర్లకు స్థానికుల మద్దత్తును సంపాదించారు.
చిన్నాపూర్ (మాక్లూర్‌)
ప్రధాన పంటలు
వరి, కూరగాయలు
పారిశ్రామిక ఉత్పత్తులు
బీడీలు
అంగ వ్యవస్థ
thumb|300px|"వ్యవస్థ"కు ఉదాహరణగా ఈ బొమ్మలో నాడీ వ్యవస్థ చూపబడింది. నాడీ వ్యవస్థలో 4 విభాగాలున్నాయి - (1) మెదడు (2) సెరిబెల్లమ్ (3) వెన్నుపాము (4) వాడులు.
వెయ్యి మంది సాహసికుల యాత్ర
సిసిలీలో తీరాన్ని చేరటం
మే 14 న, సలేమి వద్ద, గారిబాల్డి సార్దీనియా రాజు విక్టర్ ఇమ్మాన్యూల్ II పేరు మీద తనను తాను సిసిలీ నియంతగా ప్రకటించుకున్నాడు
అంగ వ్యవస్థ
"వ్యవస్థ" అనగా ఒకదానితో ఒకటి సంబంధం కలిగి, అన్నీ కలిసి ఒక ప్రత్యేకమైన పనిని నిర్వహించే విషయాల సముదాయం. ఇక్కడ విషయాలంటే కంటికి కనిపించే నిజమైన వస్తువులు కావచ్చును లేదా కేవలం భావాలు (సాకారం కానివి) కావచ్చును. జీవశాస్త్రంలో ఈ "వ్యవస్థ" అనే పదాన్ని వివిధ జీవ ప్రక్రియలు జరిపే అవయవసమూహాలకు వాడుతారు. అంగ వ్యవస్థ అంటే ఒక విధమైన పని (జీవ ప్రక్రియ) కి ఉపకరించే కొన్ని అవయవాల సముదాయం. ఉదాహరణకు గుండె, రక్త నాళాలు, ఊపిరి తిత్తులు కలిపి శరీరంలో రక్త ప్రసరణను జరుపుతాయి గనుక అవి ఒక వ్యవస్థ.
అత్యంత క్లిష్టమైన భౌతిక లేదా రసాయనిక ప్రక్రియలు ఇలా అవయవాల సమష్టి క్రియల ద్వారా సాధ్యమౌతున్నాయి. ఇలా సమష్టిగా పనిచేసే వ్యవస్థలుగా క్రిందివాటిని చెప్పవచ్చును.
వెయ్యి మంది సాహసికుల యాత్ర
కలాటఫిమి, పాలెర్మో నగరాల స్వాధీనం
మే 15 న ఈ సాహసికులు కలాటాఫిమీ వద్ద జరిగిన యుధ్ధంలో 2,000 మంది గల నియోపాలిటన్ దళాలకు ఓడించి తమ మొదటి విజయాన్ని సాధించారు. ఈ విజయం అసంపూర్తియైనది. కానీ ఈ విజయం వాలంటీర్లను ఉత్సాహపరిచింది, అదే సమయంలో ఈ పరాజయం నియా పోలిటన్లలో నిరుత్సాహాన్నినింపింది. వారు తమను తాము ఒంటరి వారుగా భావించారు. వీరికి ఎల్లప్పుడూ సరైన నాయకత్వ లక్షణాలు లేని అవినీతి అధికారులు నేతృత్వం వహించారు. అదే సమయంలో మిల్లెలో స్థానికులు చేరటం వలన వాలంటీర్ల సంఖ్య 1,200కు పెరిగింది. మే 27 న వీరు తిరుగుబాటును మొదలుపెట్టారు ఈ వాలంటీర్లు సిసిలీ ద్వీపం రాజధాని అయిన పాలెర్మోను ముట్టడించారు. నగరానికి 16,000 సైనికులు రక్షణగా ఉన్నారు, కానీ వీరికి 75 సంవత్సరాల వయస్సు గల జనరల్ ఫెర్డినాండో లాంజా నాయకత్వం వహించాడు. ఇతను తన సైనికులకు గందరగోళమైన పనికిరాని ఆదేశాలను జారిచేసాడు. (బహుశా ఇతను బ్రిటీష్ వారి దగ్గర లంచం తీసుకున్న నియా పోలిటన్ అధికారులలో ఒకడు అయి ఉండవచ్చు.
అంగ వ్యవస్థ
left|thumb|200px|రక్త ప్రసరణ వ్యవస్థ right|thumb|200px|అస్తి పంజర వ్యవస్థ left|thumb|200px|జీర్ణ వ్యవస్థ right|thumb|200px|శోషకోశ వ్యవస్థ
వెయ్యి మంది సాహసికుల యాత్ర
కలాటఫిమి, పాలెర్మో నగరాల స్వాధీనం
రెండు దళాల గారిబాల్డి సైనికులు నగర పొలిమేరపై దాడి చేసారు. అదే సమయంలో స్థానిక జైలు నుండి 2,000 మంది ఖైదీలు విముక్తులయ్యారు. వీరి సహాయంతో కొంత మంది ప్రజలు నగరానికి రక్షణ కోసం ఉన్న సైనిక దళానికి వ్యతిరేకంగా తిరుగుబాటు చేసారు. ఈ దాడి వలన లాంజా సైనికులు చాలా స్థావరాలను కొల్పోయారు. తన సైనికులు నగరం నుండి పారిపోయిన తరువాత లాంజా మూడు రోజులు నగరంపై ఫిరంగులతో దాడి చేయమని ఆదేశించాడు. ఈ దాడి వలన 600 మంది పౌరులు మరణించారు. మే 28 నాటికి గారిబాల్డి దాదాపు నగరాన్నంతటిని స్వాధీనం చేసుకున్నారు. బోర్బొన్ అధికారం తొలగిపోయింది అని ప్రకటించాడు. తర్వాత రోజు లాంజా జరిపిన భీకరమైన ప్రతిదాడి విఫలమైంది. దీనితో లాంజా శాంతి ఒప్పందం కావాలని కోరాడు. అయితే బాగా శిక్షణ పొందిన మంచి అయుధాలు గల దళాలు జనరల్ ఫెర్డినాండో లాంజాకు సహాయంగా నగరానికి వచ్చాయి. దీని వలన గరిబాల్ది పరిస్థితి తీవ్రంగా మారింది. కాని అదే సమయం జనరల్ లాంజా లొంగిపోవాలని నిర్ణయం తీసుకున్నాడు. ఈ నిర్ణయం గారిబాల్డికి అనుకూలించింది. బ్రిటిష్ అడ్మిరల్ మధ్యవర్తిత్వం ద్వారా ఒక యుద్ధ విరమణ ఒప్పందం చేసుకున్నారు. దీని వలన నియాపోలిటన్ యుధ్ధనౌకలు ఓడ రేవును విడిచి వెళ్ళిపోయాయి.
అంగ వ్యవస్థ
ఇవి కూడా చూడండి
వర్గం:శరీర నిర్మాణ శాస్త్రము
వెయ్యి మంది సాహసికుల యాత్ర
నియాపోలిటన్ దళాల తిరోగమనం, మిలాజ్జో వద్ద యుద్ధం
బోర్బొన్ దళాలు తూర్పువైపుకు చొచ్చుకువెళ్ళాలని, ద్వీపాన్ని ఖాళీ చేయాలని ఆదేశించడం జరిగింది. మే 31 న నికోలా ఫాబ్రిజ్జి నేతృత్వంలోని కటానియా (Catania) లో ఒక తిరుగుబాటు జరిగింది. దీనిని స్థానిక రక్షక దళం అణిచివేసింది, కానీ నియాపోలిటన్ దళాలను మెస్సినాకు సహాయంగా తరలిరావాలని ఆదేశించారు. దీనివలన ఈ నియాపోలిటన్ వ్యూహాత్మక విజయం ఎటువంటి ఆశాజనక ఫలితాలు సాధించలేదని తెలుస్తుంది.
ఆ సమయంలో సైరాకస్, ఆగస్టా, మిలాజ్జొ, మెస్సినాలు మాత్రమే సిసిలీలో రాజుగారి చేతులలో ఉండిపోయాయి. ఈ సమయంలో గారిబాల్డి పాలకుడిగా తన మొదటి చట్టాన్ని జారీ చేసాడు. అయితే 20,000 పైగా దళాలను నిర్భంధంగా సమకూర్చుకోవడానికి చేసిన ప్రయత్నం విఫలమైంది. అయితే రైతులు. భూస్వాములు ద్వారా ఎదురయ్యే దారుణమైన పరిస్థితులు నుండి తక్షణ ఉపశమనం కల్పించాలని కోరారు. వీరు అనేక ప్రాంతాలలో తిరుగుబాటు చేశారు. 1860 ఆగష్టు 4న, బ్రోంటే వద్ద జరిగిన తిరుగుబాటును గరిబాల్ది స్నేహితుడయిన నినో బిక్సియో రెండు బెటాలియన్ల రెడ్ షర్టుల సహాయంతో దారుణంగా అణచివేశాడు. thumb|250px| మాజిల్లా యుధ్ధంలో గారిబాల్డి అతని రెడ్ షర్ట్స్
గరిబాల్ది సాధించిన విజయాల్లోని పురోగతిని చూసి కావుర్ వ్యాకులత చెందాడు. అంతేగాక జూలై మొదట్లో పీడ్మొంట్ సిసిలీని తక్షణం సిసిలీని పీడ్మాంట్ కు స్వాదీనపరచవలసిందిగా ఒక ప్రతిపాదన పంపించాడు అయితే గరిబాల్ది యుద్ధం ముగిసే వరకు అటువంటి ప్రతిపాదనను అంగీకరించేంది లేదని గట్టిగా తిరస్కరించాడు. కావుర్ రాయబారి లా ఫారినాను ఖైదు చేసి ద్వీపం నుండి బహిష్కరించారు. అతని స్థానంలో మరింత అనుకూలుడైన అగోస్టినో డెస్ప్రెస్టిస్ వచ్చాడు. అతను గరిబాల్ది యొక్క నమ్మకాన్ని పొందగలిగాడు. అంతేగాక సహ పాలకుడిగా నియమించబడ్డాడు.
జూన్ 25, 1860 న, రెండు సిసిలీస్ రాజు ఫ్రాన్సిస్ II ఒక రాజ్యాంగాన్ని జారీ చేశాడు.ఆలస్యంగా తీసుకున్న ఈ చర్య ప్రజలను సమాధానపరచలేకపోయింది. అంతేగాక రాజ్యాన్ని శతృవుల నుండి రక్షించడానికి వీలుగా వారిలోఉత్సాహాన్ని కూడా నింపలేకపోయింది. ఉదారవాదులు విప్లవకారులు గరిబాల్ది స్వాగతం పలకటానికి ఉత్సుకత చూపించాడు.
అదే సమయంలో గరిబాల్ది దక్షిణ సైన్యాన్ని తయారుచేసాడు. వీరిలో ఇటలీ నుండి వచ్చిన ఇతర వాలంటీర్లతో పాటు పారిపోయిన సిపాయిలమని చెప్పుకుంటున్న పీడ్మాంట్ సైనికులు కూడా ఉన్నారు. నియోపాలిటన్లు మెస్సినా, ఇతర దుర్గముల రక్షణ కోసం 24,000 మంది సైనికులను సమకూర్చుకున్నారు.
జూలై 20 న గరిబాల్ది 5,000 మంది సైనికులతో మిలజ్జోపై దాడి చేసాడు. ఈ నగరాన్ని రక్షించే నియాపోలిటన్ సైనికులు ధైర్యంగా పోరాడారు. కాని మళ్లీ వీరిలో సమన్వయ కొరవడింది. అంతేగాక సిసిలీ ద్వీపంలోని సైన్యానికి ముఖ్యనాయకుడైన మార్షల్ క్లారీ మెస్సినా నుండి సహాయాన్ని పంపడానికి తిరస్కారించాడు, దీనితో మిల్లేకు మరొక విజయం సొంతమైంది. ఆరు రోజుల తర్వాత క్లారి లొంగిపోయాడు. మెస్సినాను గారిబాల్డికి స్వాదీనం చేసాడు. కోట ప్రహరీ గోడ, ఇతర కోటలలో 4,000 మంది మాత్రమే మిగిలారు. ఇతర స్థావరాలు సెప్టెంబర్ చివరినాటికి లొంగిపోయాయి.